Iohannis a criticat dur protocolul MAI-Patriarhie: "Stați acasă! Altfel, după sărbători, vom avea înmormântări!".
Președintele nu e de acord cu relaxarea restricțiilor, în noaptea de Paște. Iohannis a cerut să se revină asupra protocolului încheiat de MAI și Patriarhie. "Să respectăm ce ne spun medicii și ministrul Sănătății".
Președintele nu e de acord cu protocolul pe care ministrul de Interne și Patriarhul Daniel l-au încheiat. Înțelegerea prevede, printre altele, că oamenii pot ieși din case ca să ia lumină, care le va fi adusă de polițiști, militari și jandarmi. "Nu s-a înțeles foarte bine ce se dorește în acordul dintre MAI si Patriarhie. Nu e cazul să ne relaxam. Voi solicita să se revină asupra acestui acord, să găsească o formulă care să respecte principiul Stați acasă! Dragi români, indiferent ce vă spun unii și alții, eu vă spun același lucru pe care îl spun și medicii, în frunte cu Ministrul Sănătății. Stați acasă! Altfel, după sărbători, vom avea înmormântări", a spus șeful statului.